2026-2028 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԱՅԻՆ ԾՐԱԳՐԻ ԵՎ ՀՀ 2026 ԹՎԱԿԱՆԻ

ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏ

|  |  |
| --- | --- |
| Պետական մարմինը՝ | ՀՀ տարածքային կառավարման և ենթակառուցվածքների նախարարություն |
| **Հայտի հաստատման ամսաթիվը՝** | 18․02․2025թ․ |

# 1. ՆՊԱՏԱԿՆԵՐԸ ԵՎ ԹԻՐԱԽՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

2003թ․ դեկտեմբերի 17-ին ՀՀ Ազգային ժողովի կողմից ընդունված «Այլընտրանքային ծառայության մասին» ՀՀ օրենքով (այսուհետ՝ Օրենք) սահմանված դրամական բավարարման և փոխհատուցման գումարների տրամադրումը այլընտրանքային աշխատանքային ծառայության ուղարկված ՀՀ քաղաքացիներին:

# 2. ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

«Այլընտրանքային ծառայության մասին» ՀՀ օրենքի պահանջների պատշաճ կատարում․ Օրենքի 5-րդ, 17-րդ և 19-րդ հոդվածների համաձայն՝ այլընտրանքային աշխատանքային ծառայության 36 ամիսների ընթացքում այլընտրանքային աշխատանքային ծառայողին ամսական դրամական բավարարման և փոխհատուցման տրամադրում՝ մինչև երեսուն հազար դրամի չափով:

# 

# 3. ՄԺԾԾ ԺԱՄԱՆԱԿԱՀԱՏՎԱԾՈՒՄ ԻՐԱԿԱՆԱՑՎԵԼԻՔ ԾԱԽՍԱՅԻՆ ԾՐԱԳՐԵՐԸ

3.1. Պարտադիր և հայեցողական ծախսերը

*1)* ***Պարտադիր ծախսերին դասվող միջոցառումներ:***

«Այլընտրանքային ծառայության մասին» ՀՀ օրենքի իմաստով այլընտրանքային է համարվում ժամկետային պարտադիր զինվորական ծառայությանը փոխարինող ծառայությունը, որը կապված չէ զենք կրելու, պահելու, պահպանելու և օգտագործելու հետ ու իրականացվում է ինչպես զինվորական, այնպես էլ քաղաքացիական հիմնարկներում: Այլընտրանքային ծառայության զորակոչը և պահեստ արձակումը կատարվում է պարտադիր զինվորական ծառայության զորակոչի և պահեստ արձակելու հետ համատեղ` օրենքով սահմանված կարգով:

«Այլընտրանքային ծառայության մասին» ՀՀ օրենքի 5-րդ, 17-րդ և 19-րդ հոդվածների համաձայն՝ այլընտրանքային աշխատանքային ծառայության ժամկետը սահմանվում է 36 ամիս, և այլընտրանքային աշխատանքային ծառայողին տրվում է ամսական դրամական բավարարում` մինչև 30․000 ՀՀ դրամի չափով, իսկ այլընտրանքային ծառայողի հաշվառման վայրից (հաշվառման վայր չունենալու դեպքում` փաստացի բնակության վայրից) 30 կմ հեռավորության վրա ծառայության նշանակվելու դեպքում այլընտրանքային աշխատանքային ծառայողին վճարվում է փոխհատուցում, որի չափը և վճարման կարգը սահմանում է Հայաստանի Հանրապետության կառավարությունը:

*2)* ***Հայեցողական ծախսերին դասվող միջոցառումներ:***

3.2. Գոյություն ունեցող ծախսային պարտավորությունները

ՀՀ արդարադատության նախարարի 2022 թվականի հունվարի 31-ի N 42-Ա և հուլիսի 28-ի N 413-Ա հրամաններով, 2023 թվականի հունվարի 30-ի N 43-Ա և հուլիսի 28-ի N 446-Ա հրամաններով, 2024 թվականի հունվարի 29-ի N 51-Ա և հուլիսի 31-ի N 449-Ա հրամաններով և 2025 թվականի հունվարի 30-ի 33-Ա հրամանով ծառայության են ուղարկվել 107 քաղաքացի։ 2025 թվականին իրենց այլընտրանքային աշխատանքային ծառայությունն են շարունակում նաև նախկինում ծառայության ուղարկված և հետագայում ծառայությունից խուսափած 5 ծառայողներ։

«Այլընտրանքային ծառայության մասին» ՀՀ օրենքի21-րդ հոդվածի համաձայն՝ այլընտրանքային աշխատանքային ծառայողի կողմից կալանքի կամ ազատազրկման ձևով պատիժ կրելու, այլընտրանքային աշխատանքային ծառայողի կողմից ծառայության վայրն ինքնակամ լքելու կամ ծառայությունից խուսափելու կամ ծառայությունը կատարելուց հրաժարվելու ժամկետը չի ներառվում այլընտրանքային աշխատանքային ծառայողի ծառայության ժամկետի մեջ: Հաշվի առնելով այն հանգամանքը, որ Օրենքով սահմանված կարգով, որոշ քաղաքացիների ծառայությունն ավարտված չէ, ուստի անհրաժեշտություն է առաջանում նրանց ծառայության համապատասխան ամիսների համար անհրաժեշտ գումարներ ևս պլանավորել։

2024 թվականի համար գոյություն ունեցող ծախսային պարտավորությունները կազմել են 30720.0 հազար ՀՀ դրամ, այնուհետև 2024 թվականի փետրվար ամսվա դրությամբ աճել՝ կազմելով 33960.0 հազար ՀՀ դրամ, իսկ 2024 թվականի դեկտեմբեր ամսվա դրությամբ ավելացել 2490.0 հազ. ՀՀ դրամով՝ կազմելով 36606.0 հազար ՀՀ դրամ։ 2025 թվականի ծախսային պարտավորությունները 2025 թվականի փետրվար ամսվա դրությամբ *(2024 թվականի ձմեռային զորակոչից հետո)* կազմում են 29790.0 հազ. ՀՀ դրամ, սակայն պետք է նկատի ունենալ, որ 2025 թվականի մեկնարկելիք ամառային զորակոչի շրջանակներում այլընտրանքային աշխատանքային ծառայության ուղարկվող անձանց քանակով պայամանավորված գոյություն ունեցող ծախսային պարտավորությունները կավելանան։

***1․ Գոյություն ունեցող ծախսային պարտավորությունների ճշգրտում****՝*

Այլընտրանքային ծառայության զորակոչը և պահեստ արձակումը կատարվում է պարտադիր զինվորական ծառայության զորակոչի և պահեստ արձակելու հետ համատեղ` օրենքով սահմանված կարգով: Մինչև հերթական զորակոչին նախորդող հունիսի 1-ը կամ նոյեմբերի 1-ը Oրենքի 3-րդ հոդվածի 1-ին մասով նախատեսված հիմքով պարտադիր զինվորական ծառայությունն այլընտրանքային ծառայությամբ փոխարինելու վերաբերյալ դիմում ներկայացրած քաղաքացու գործը, իր զինվորական հաշվառման տարածքային զինվորական կոմիսարիատը, դիմումը գրանցելու պահից 30-օրյա ժամկետում, բայց ոչ ուշ, քան զորակոչի ավարտին նախորդող 25-րդ օրը, պարզում է օրենքով սահմանված կարգով դիմումատուին պարտադիր զինվորական ծառայությունից ազատելու կամ պարտադիր զինվորական ծառայությունից տարկետում տալու հիմքերի առկայությունը և դրանց բացակայության դեպքում ներկայացված դիմումի հետ միասին ուղարկում է Հանրապետական հանձնաժողով (ՀՀ վարչապետի 2018 թվականի հուլիսի 31-ի N 1036 որոշմամբ հաստատված է այլընտրանքային ծառայության հարցերով հանրապետական հանձնաժողովի անհատական կազմը): Հանրապետական հանձնաժողովը ներկայացված դիմումը քննարկում է առանձին նիստում: Դիմումատուին այլընտրանքային աշխատանքային ծառայության ուղարկելու մասին եզրակացությունը երեք աշխատանքային օրվա ընթացքում ներկայացվում է Հայաստանի Հանրապետության կառավարության լիազորած պետական կառավարման մարմնի ղեկավարին՝ քաղաքացուն այլընտրանքային աշխատանքային ծառայության ուղարկելու որոշում կայացնելու համար։

Այլընտրանքային աշխատանքային ծառայության ժամկետը սահմանվում է 36 ամիս: Այլընտրանքային աշխատանքային ծառայողին տրվում է ամսական դրամական բավարարում` մինչև 30․000 ՀՀ դրամի չափով:

2019 թվականի ընթացքում ՀՀ արդարադատության նախարարի 2019 թվականի փետրվարի 1-ի N 28-Ա և հուլիսի 31-ի N 317-Ա հրամաններով այլընտրանքային աշխատանքային ծառայության են ուղարկվել 54 քաղաքացիներ։ 2019 թվականին փաստացի շահառու են հանդիսացել 161 քաղաքացի, որոնց տրամադրվել է 51070.13 հազ. դրամ գումար։

2020 թվականի ընթացքում ՀՀ արդարադատության նախարարի 2020 թվականի փետրվարի 06-ի N 41-Ա և օգոստոսի 31-ի N 339-Ա հրամաններով այլընտրանքային աշխատանքային ծառայության են ուղարկվել 37 քաղաքացիներ։ 2020 թվականին փաստացի շահառու են հանդիսացել 142 քաղաքացի, որոնց տրամադրվել է 47311.29 հազ. դրամ գումար։

2021 թվականի ընթացքում ՀՀ արդարադատության նախարարի 2021 թվականի մարտի 30-ի N 106-Ա և օգոստոսի 4-ի N 358-Ա հրամաններով այլընտրանքային աշխատանքային ծառայության են ուղարկվել 33 քաղաքացիներ։ 2021 թվականի առաջին կիսամյակի ընթացքում փաստացի շահառու են հանդիսացել 156 քաղաքացի, որոնց տրամադրվել է 42930.0 հազ. դրամ գումար։

2022 թվականի ընթացքում ՀՀ արդարադատության նախարարի 2022 թվականի հունվարի 31-ի N 42-Ա և հուլիսի 28-ի N 413-Ա հրամաններով այլընտրանքային աշխատանքային ծառայության են ուղարկվել 34 քաղաքացիներ։ 2022 թվականին փաստացի շահառուներ են հանդիսացել 126 քաղաքացի, որոնց տրամադրվել է 33000․0 հազ ՀՀ դրամ գումար։

2023 թվականի ընթացքում ՀՀ արդարադատության նախարարի 2023 թվականի հունվարի 30-ի N 43-Ա և հուլիսի 28-ի N 446-Ա հրամաններով այլընտրանքային աշխատանքային ծառայության են ուղարկվել 32 քաղաքացիներ։ 2023 թվականին փաստացի շահառուներ են հանդիսացել 125 քաղաքացի, որոնց տրամադրվել է 36093.8 հազ ՀՀ դրամ գումար։

ՀՀ արդարադատության նախարարի 2024 թվականի հունվարի 29-ի N 51-Ա հրամանով ծառայության են ուղարկվել 12 քաղաքացիներ, որի արդյունքում նախկինում պլանավորվված 30720․0 հազ ՀՀ դրամը աճել է՝ կազմելով 33960.0 հազար ՀՀ դրամ։ 2024 թվականի հուվարի 29-ի ՀՀ արդարադատության նախարարի N 51-Ա հրամանով այլընտրանքային աշխատանքային ծառայության են ուղարկված 12 քաղաքացիների ծառայության 11 ամիսների ամսական 30-հազարական դրամական բավարարման գումարնեը ՀՀ պետական բյուջեով պլանավորված չեն եղել և անհրաժեշտություն է եղել կատարել վերաբաշխում, այդպիսով՝ 2024 թվականի համար ՀՀ պետական բյուջեով պլանավորված է եղել 30720.0 հազ. ՀՀ դրամ, ՀՀ կառավարության 2024 թվականի մարտի 21-ի N 416-Ն որոշմամաբ հատկացվել է ևս 3960.0 հազ. ՀՀ դրամ, այնուհետև ՀՀ կառավարության 2024 թվականի նոյեմբերի 15-ի N 1791-Ն որոշմամբ հատկացվել է ևս 2.490.0 հազ. ՀՀ դրամ։

2024 թվականի ձմեռային զորակոչից հետո՝ 2025 թվականի փետրվար ամսվա դրությամբ ծառայություն են իրականացնում 112 այլընտրանքային աշխատանքային ծառայող, որոնց 2025 թվականի համապատասխան ամիսների ծառայության համար տրվող դրամական բավարարման գումաները կազմում են 29790.0 հազ. ՀՀ դրամ։ Սակայն պետք է նկատի ունենալ, որ 2025 թվականի մեկնարկելիք ամառային զորակոչի շրջանակներում այլընտրանքային աշխատանքային ծառայության ուղարկվող անձանց թվով պայամանավորված գոյություն ունեցող ծախսային պարտավորությունները կավելանան։

Հաշվի առնելով այն հանգամանքը, որ յուրաքանչյուր նախորդ տարի ՀՀ պետական բյուջի 1110 ծրագրի 12001 միջոցառման համար պլանավորվել են միայն փաստացի ծառայության մեջ գտնվող քաղաքացիների համար հատկացվելիք դրամական բավարարման գումարները, յուրաքանչյուր հաջորդ զորակոչի շրջանակներում այլընտրանքային աշխատանքային ծառայության ուղարկված նոր ծառայողներին տվյալ տարում (ըստ համապատասխան ամիսների) օրենքով նախատեսված դրամական բավարարման գումարները վճարելու համար յուրաքանչյուր տարի 2 անգամ անհրաժեշտություն է առաջանում ՀՀ արդարադատության նախարարի համապատասխան հրամանից հետո «Հայաuտանի Հանրապետության պետական բյուջեի մաuին» oրենքում կատարել վերաբաշխում՝ ծառայության ուղարկված համապատասխան թվով ծառայողներին տվյալ տարվա համապատասխան ամիսների (*զորակոչից կախված ՝ 11 ամիս կամ 5 ամիս*) համար օրենքով նախատեսված դրամական բավարարման գումարները վճարելու համար։

Ելնելով վերոգրյալից՝ առաջարկում ենք ՀՀ պետական բյուջեի 1110 ծրագրի 12001 միջոցառման կատարումն առավել արդյունավետ ապահովելու նպատակով *2026-2028թթ․ յուրաքանչյուր տարվա* համար, հաշվի առնելով նախորդ տարիների փորձը,պլանավորել լրացուցիչ ֆինանսական միջոցներ՝ հետագա վերաբաշխումները բացառելու նպատակով։

Հաշվի առնելով, որ յուրաքանչյուր հաջորդ տարիների համար պետք է նկատի ունենալ և պլանավորել նաև տվյալ տարվան նախորդած տարվա կամ տարիների ընթացքում զորակոչված անձանց համար վճարվելիք գումարները *(Օրինակ՝ 2026թ. համար պետք է նկատի ունենալ, որ տվյալ տարվա դրամական բավարարման գումարները կախված են ոչ միայն 2026 թվականի զորակոչերի, այլև 2025 թվականի ամառային և 2025 թվականի ձմեռային զորակոչերի ընթացքում զորակոչված ծառայողների թվաքանակից, իսկ 2027 թվականի համար՝ 2025-2026 թվականների զորակոչերին համապատասխան)* և մինչև այժմ պլանավորված և փաստացի վճարված գումարները (*Օրինակ՝ 2022 թվականի ՀՀ պետական բյուջեի մասին օրենքով միջոցառման համար նախատեսվել է 33000.0 հազ ՀՀ դրամ, իսկ մինչև տարեվերջ հատկացվել է` 38744.3 հազ ՀՀ դրամ գումար, 2023 թվականի ՀՀ պետական բյուջեի մասին օրենքով միջոցառման համար նախատեսվել է 30900.0 հազ ՀՀ դրամ, իսկ մինչև տարեվերջ հատկացվել՝ է 36093.8 հազ ՀՀ դրամ գումար*), առաջարկում ենք **2026-2028 թվականների** համար պլանավորել ***տարեկան******36000․0 հազ․ ՀՀ դրամ։***

***2. Գոյություն ունեցող ծախսային պարտավորությունների գծով ծախսային խնայողությունների ուղղությամբ առաջարկների ներկայացում***

3.3. Նոր նախաձեռնությունները

# 4. ՈՉ ԲՅՈՒՋԵՏԱՅԻՆ ԱՂԲՅՈՒՐՆԵՐԻՑ ՍՊԱՍՎՈՂ ԵԿԱՄՈՒՏՆԵՐԸ

# 5. ՏԱՐԱԾՔԱՅԻՆ ԶԱՐԳԱՑՄԱՆՆ ԱՌՆՉՎՈՂ ԾՐԱԳՐԵՐԸ/ՄԻՋՈՑԱՌՈՒՄՆԵՐԸ

# 6. ՄԻՋՈԼՈՐՏԱՅԻՆ (ԽԱՉՎՈՂ) ԲՆՈՒՅԹԻ ԱՌԱՆՁԻՆ ՔԱՂԱՔԱԿԱՆՈՒԹՅՈՒՆՆԵՐԻՆ ԱՌՆՉՎՈՂ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

# 7. ԱՐՏԱՔԻՆ ԱՂԲՅՈՒՐՆԵՐԻՑ` ՊԵՏԱԿԱՆ ԲՅՈՒՋԵ ՍՏԱՑՎՈՂ ՎԱՐԿԵՐԻ ԵՎ ԴՐԱՄԱՇՆՈՐՀՆԵՐԻ ՀԱՇՎԻՆ ԻՐԱԿԱՆԱՑՎԵԼԻՔ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

# 8. ՄԺԾԾ ԺԱՄԱՆԱԿԱՀԱՏՎԱԾՈՒՄ ՖԻՆԱՆՍԱԿԱՆ ՊԱՀԱՆՋՆԵՐԻ ԱՄՓՈՓՈՒՄ

ՀՀ պետական բյուջեի 1110 «Այլընտրանքային աշխատանքային ծառայություն» ծրագրի 12001 «Այլընտրանքային աշխատանքային ծառայողներին դրամական բավարարման և դրամական փոխհատուցման տրամադրում» միջոցառման համար վճարվելիք գումարները 2026 թվականի համար պլանավորել` 36000.0 հազ. ՀՀ դրամ, 2027 թվականի համար պլանավորել՝ 36000.0 հազ. ՀՀ դրամ, 2028 թվականի համար՝ 36000.0 հազ. ՀՀ դրամ։

# 9. ՀԱՅՏԻ ՀԵՏ ԿԱՊՎԱԾ ՌԻՍԿԵՐԸ

Ռիսկերը կարող են պայմանավորված լինել տվյալ զորակոչի ընթացքում ծառայության ուղարկված քաղաքացիների թվաքանակի և Օրենքի 21-րդ հոդվածի 3-րդ մասի դրույթների համաձայն՝ ծառայության ժամկետի հնարավոր ավելացմամբ։

# ՀԱՎԵԼՎԱԾՆԵՐ