ՀԱՅԿԱԿԱՆ ԱՏՈՄԱՅԻՆ ԷԼԵԿՏՐԱԿԱՅԱՆ

ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ

2026-2028 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԱՅԻՆ ԾՐԱԳՐԻ ԵՎ 2026 ԹՎԱԿԱՆԻ

ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏ

**ՆՊԱՏԱԿԸ**

«Էլեկտրաէներգետիկ համակարգի զարգացման» ծրագրի անհրաժեշտությունը բխում է ՀՀ Ազգային ժողովի 2021թ. օգոստոսի 26-ի ԱԺՈ-002-Ն որոշմամբ հավանության   
արժա­նացած «Հայաստանի Հանրապետության կառավարության ծրագրի (2021-2026թթ.)» 3.4 կե­տի «Էներգետիկա» բաժնից, ՀՀ կառավարության 2021թ. հունվարի 14-ի   
«ՀՀ **էներգետիկայի բնագավառի զարգացման ռազմավարական ծրագրին (մինչև 2040 թվականը), ՀՀ էներգե­տիկայի բնագավառի զարգացման ռազմավարական ծրագրի (մինչև 2040 թվականը) իրա­գործումն ապահովող ծրագիր-ժամանակացույցին հավանություն տալու և ՀՀ կառավարութ­յան մի շարք որոշումներ ուժը կորցրած ճանաչելու մասին»** № 48-Լ որոշմամբ հաստատված Հայաստանի Հանրապետության էներգետիկայի բնագավառի զարգացման ռազմավարա­կան ծրագրից (մինչև 2040 թվականը) և դրա իրագործումն ապահովող ծրագիր-ժամանա­կացույցից: Ծրագիրը ներառում է երկու միջոցառում՝ «Հայկական ատոմային էլեկտրակա­յան» ՓԲԸ-ին տրամադրվող բյուջետային վարկ (ՇԺԵ-1) և «Հայկական ատոմային էլեկտրա­կայան» ՓԲԸ-ի 2-րդ էներգաբլոկի շահագործման նախագծային ժամկետի կրկնակի երկա­րաձգում (ՇԺԵ-2): Ծրագրի նպատակն է Հայկական ԱԷԿ-ի 2-րդ էներգաբլոկի մինչև 2026թ․ անվտանգ շահագործման ապահովումը, ինչպես նաև այդ ժամկետից հետո կայանի անվտանգության հիմնավորման դեպքում, դրա շահագործման ժամկետի լրացուցիչ երկարաձգումը ևս 10-ը տարով՝ 2026 թվականից մինչև 2036 թվականը։

**ԱՆՀՐԱԺԵՇՏՈՒԹՅՈՒՆԸ**

Օբյեկտիվ պատճառներով Հայաստանում նոր ԱԷԿ-ի կառուցման մասին   
ՀՀ կառա­վարության որոշման (2014թ. հունվարի 31-ի թիվ 836-Ն որոշում) իրագործումը կարող է սկսվել 2025 թվականից ոչ շուտ։ Նման օբյեկտի կառուցման տևողությունը կկազմի 8-10 տարի, այսինքն, ատոմային էներգետիկայի՝ ՀԱԷԿ-ը փոխարինող նոր օբյեկտների շահա­գործման հանձնումը պետք է ակնկալել ոչ վաղ, քան 2036թ.:

Միևնույն ժամանակ, ՀԱԷԿ-ի 2-րդ էներգաբլոկի շահագործման լիցենզիայի   
երկա­րաձգված ժամկետն ավարտվում է 2026 թվականի սեպտեմբերին, ինչը պահանջում է, որ այդ ամսաթվից հետո իրականացվի ՀԱԷԿ-ի կանգ: ՀՀ միջուկային անվտանգության կար­գավորման կոմիտեից Հայկական ատոմային էլեկտրակայանի հետագա շահագործման նոր լիցենզիա ձեռք բերելու համար միջոցառումները պետք է իրականացվեին 2023-2026 թվականներն ընկած ժամանակահատվածում:

ՀԱԷԿ-ի դուրս գալը ՀՀ էներգետիկ համակարգից հղի է լուրջ խնդիրներով էներգե­տիկ, արտադրական, սոցիալական ոլորտներում, ինչպես նաև կանդրադառնա Հայաստանի էներգետիկ անկախության և անվտանգության վրա։

Բացի այդ, «ՀԱԷԿ» ՓԲԸ առկա վարկային պարտավորությունները (ռուսական վարկի վճարման վերջնաժամկետը նախատեսված է մինչև 2029թ. հուլիսի 10-ը, իսկ   
ՀՀ բյուջե­տային վարկերի վճարման վերջնաժամկետը՝ մինչև 2036թ. դեկտեմբերի 25-ը) կարող են կատարվել միայն այն դեպքում, եթե ՀԱԷԿ-ը գործի այս ամբողջ ժամանակահատվածում, քանի որ վարկերի վճարման համար միջոցների ձևավորման միակ աղբյուրը կայանում արտադրված էլեկտրաէներգիայի իրացումից ստացված միջոցներն են։

Հայկական ատոմային էլեկտրակայանի 2-րդ էներգաբլոկի շահագործման ժամկետը մինչև 2036 թվականը երկարացնելու նպատակով ընդունվել են ՀՀ կառավարության   
կող­մից 2023 թվականի մարտի 23-ի «Հայկական ատոմային էլեկտրակայան» փակ բաժնետի­րական ընկերության №2 էներգաբլոկի շահագործման ժամկետը երկարացնելու (շահա­գործման ժամկետի երկարացում-2) նպատակով գործընթաց սկսելու մասին» №393-Ա և 2023 թվականի սեպտեմբերի 14-ի «Հայկական ատոմային էլեկտրակայան» փակ բաժնետի­րական ընկերության №2 էներգաբլոկի շահագործման ժամկետը երկարացնելու (ՇԺԵ-2) ծրագիրը և «Հայկական ատոմային էլեկտրակայան» փակ բաժնետիրական ընկերության №2 էներգաբլոկի շահագործման ժամկետի երկարացման (ՇԺԵ-2) ծրագրով նախատես­ված միջոցառումների կազմակերպման և կատարման պլանը հաստատելու մասին» №1597-Ա որոշումները:

Նշված որոշումներով սկիզբ է դրվել «Հայկական ատոմային էլեկտրակայան» ՓԲԸ-ի 2-րդ էներգաբլոկի շահագործման ժամկետի կրկնակի երկարաձգման գործընթացը   
(ՇԺԵ-2)՝ 2026 թվականի սեպտեմբերից հետո ընկերության 2-րդ էներգաբլոկի անվտանգ շահագործումը հիմնավորելու և շահագործման շարունակականությունն ապահովելու նպատակով:

**ՖԻՆԱՆՍԱՎՈՐՈՒՄ**

ՇԺԵ-1 ծրագրի աշխատանքներն ավարտին հասցնելու համար ՀՀ կառավարության 2020 թվականի հունիսի 11-ի «ՀՀ պետական բյուջեից բյուջետային վարկ տրամադրելու, ՀՀ 2020թ. պետական բյուջեում և ՀՀ կառավարության 2019 թվականի դեկտեմբերի 26-ի №1919-Ն որոշման մեջ փոփոխություններ և լրացումներ կատարելու մասին» №953-Ն, ՀՀ կառավարության 2024 թվականի օգոստոսի 29-ի «ՀՀ 2020 թվականի հունիսի 11-ի   
№ 953-Ն որոշման համաձայն ՀՀ պետական բյուջեից նախատեսված 63.2 մլրդ դրամ բյուջետային վարկի վերաբաշխման արդյունքում 2026 թվականին նախատեսվում է հատկացնել 1.035 մլրդ դրամ:

ՀՀ կառավարության 2023 թվականի սեպտեմբերի 14-ի №1597-Ա որոշմամբ   
հաս­տատված հավելված № 1-ի Ծրագրի 5-րդ կետի համաձայն ՇԺԵ-2 միջոցառումներն իրակա­նացնելու համար անհրաժեշտ ֆինանսական միջոցները նախնական գնահատմամբ կազմել են շուրջ 160 մլն ԱՄՆ դոլար՝ ներառյալ ՀՀ կառավարության 2023 թվականի դեկտեմբերի 14-ի «Հայկական ատոմային էլեկտրակայանի 2-րդ էներգաբլոկի շահագործման ժամկետի երկարացում» (ՇԺԵ-2) ծրագրի շրջանակներում «Ռուսատոմ Սերվիս» բաժնետիրական ընկերության հետ պայմանագիր կնքելու մասին» № 2150-Ա որոշման հիման վրա «Հայկա­կան ատոմային էլեկտրակայան» ՓԲԸ և «Ռուսատոմ Սերվիս» ԲԸ միջև 2023 թվականի դեկտեմբերի 15-ին կնքված №309/5930-Д/ААЭК/2150-А-РП/01-01 շրջանակային համաձայ­նագիրը՝ 57.51 մլն ԱՄՆ դոլար գումարի չափով:

2024 թվականի դեկտեմբերի 6-ին «Ռոսատոմ» ՊԿ-ի հետ կայացած Համակարգող կոմիտեի նիստի ընթացքում ռուսական կողմն առաջարկել էր վերախմբագրել   
ՀՀ կառավա­րության 2023 թվականի սեպտեմբերի 14-ի N 1597-Ա որոշման 2-րդ հավելվածով սահման­ված ժամկետները։ «ՀԱԷԿ» ՓԲԸ-ն, իր հերթին, գնահատելով նաև իր տիրույթում գտնվող և հաստատված տեխնիկական առաջադրանքները, կայացած մրցույթի արդյունքները, կա­տարվելիք աշխատանքների ծավալները, ինչպես նաև ապրանքների մատակարարումների և ծառայությունների ժամկետները, գտել է հնարավոր նախատեսված ժամկետների փոփո­խությունը: Հիմք ընդունելով վերոշարադրյալը, ներկայումս շրջանառվում է «ՀՀ կառավա­րության 2023 թվականի սեպտեմբերի 14-ի №1597-Ա որոշման մեջ փոփոխություններ մտցնելու մասին» որոշման նախագիծը:

Ժամկետների վերանայման արդյունքում ՇԺԵ-2 միջոցառումներն իրականացնելու համար անհրաժեշտ ֆինանսական միջոցների բաշխումը նախատեսվում է հետևյալ կերպ. 2025 թվականի համար՝ 33.50 մլն ԱՄՆ դոլար /13.53 մլրդ դրամ/, 2026 թվականի համար՝ 49.21 մլն ԱՄՆ դոլար /19.56 մլրդ դրամ/, 2027 թվականի համար՝ 39.12 մլն ԱՄՆ դոլար /15.54 մլրդ դրամ/ և 2028 թվականի համար՝ 38.17 մլն ԱՄՆ դոլար /15.17 մլրդ դրամ/, ընդամենը՝ 160.0 մլն ԱՄՆ դոլար /63.80 մլրդ դրամ/։ Հարկ է նշել, որ 2026 թվականի համար նախատեսված գումարի մեջ հաշվի են առնված ՇԺԵ-1 ծրագրով ստացված, սակայն չօգտագործված միջոցներից ՇԺԵ-2 ծրագրին 2024 թվականի ընթացքում ուղղված   
փաս­տացի վճարումները, որոնք իրականացվել են ՀՀ կառավարության 2024 թվականի մայիսի 2-ի «ՀՀ կառավարության 2020 թվականի հունիսի 11-ի №953-Ն որոշման մեջ փոփոխութ­յուն և լրացում կատարելու մասին» №632-Ն որոշման համաձայն: Ժամկետների փոփոխութ­յան արդյունքում 2025-2027 թվականների միջնաժամկետ ծախսային ծրագրով նախատես­ված գումարները 2026-2027 թվականների համար ավելացել են համապատասխանաբար 3.0 մլն ԱՄՆ դոլար /1192.05 մլն դրամ/ և 1.51 մլն ԱՄՆ դոլար /600.1385 մլն դրամ/ գումարի չափով: 2024 թվականի ընթացքում ՇԺԵ-2 ծրագրի փաստացի վճարումներին ուղղված միջոցները նախատեսված է 2026 թվականին հետ վերադարձնել ՇԺԵ-1-ի ֆինանսավոր­մանը՝ 8.6 մլն ԱՄՆ դոլար /3.42 մլրդ դրամ/ գումարի չափով:

Հաշվարկները 2025 թվականի և 2026-2028 թվականների համար կատարվել են համապատասխանաբար 1 ԱՄՆ դոլար = 403.88 դրամ և 1 ԱՄՆ դոլար = 397.35 դրամ փոխարժեքներով:

Հայկական ատոմային էլեկտրակայանի 2-րդ էներգաբլոկի շահագործման ժամկետը մինչև 2036 թվականը երկարացնելու նպատակով նախատեսված աշխատանքներն   
իրա­կանացնելու համար «Հայաստանի Հանրապետության 2025 թվականի պետական բյուջեի մասին» օրենքով սահմանված կարգով, ինչպես նաև ՀՀ կառավարության 2024 թվականի դեկտեմբերի 27-ի «ՀՀ 2025 թվականի պետական բյուջեի կատարումն ապահովող միջոցա­ռումների մասին» № 2060-Ն որոշմամբ՝ 1167 Էլեկտրաէներգետիկ համակարգի զարգացման ծրագրով «Հայկական ատոմային էլեկտրակայան» ՓԲԸ-ին տրամադրվող բյուջետային վարկ 42009 միջոցառմամբ և «Հայկական ատոմային էլեկտրակայան» ՓԲԸ-ի 2-րդ էներգա­բլոկի շահագործման նախագծային ժամկետի կրկնակի երկարաձգում 42012 միջոցառմամբ 2025թ․ ընթացքում նախատեսվել է համապատասխանաբար 12,500,000.0 հազ. դրամ և 13,529,980․0 հազ․ դրամ։ Նշված միջոցներն օգտագործելու, ինչպես նաև Ծրագրով նախա­տեսված աշխատանքներն իրականացնելու նպատակով ընկերությանն անհրաժեշտ է սահ­մանված կարգով հատկացնել 26,029,980,000 դրամ գումարի չափով բյուջետային վարկ: