***Հավելված N 12***

ՄԺԾԾ ԺԱՄԱՆԱԿԱՀԱՏՎԱԾՈՒՄ ՀՀ ԿԱՌԱՎԱՐՈՒԹՅԱՆ ՈԼՈՐՏԱՅԻՆ ՔԱՂԱՔԱԿԱՆՈՒԹՅՈՒՆԸ

1. **ՈԼՈՐՏԸ**

Տարածքային զարգացում։

1. **ՈԼՈՐՏԱՅԻՆ ՔԱՂԱՔԱԿԱՆՈՒԹՅԱՆ ՀԻՄՆԱԿԱՆ ԹԻՐԱԽՆԵՐԸ**

Հայաստանի Հանրապետության կառավարության 2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշման hավելված N 1-ի «Տարածքային կառավարման և ենթակառուցվածքների նախարարություն» բաժնի 2-րդ կետի 2.1 «Սահմանամերձ համայնքների բնակիչների սոցիալ-տնտեսական վիճակի բարելավմանն ուղղված աջակցության ծրագրերի իրականացում» կետ։

1. **ՈԼՈՐՏԱՅԻՆ ԾԱԽՍԱՅԻՆ ԾՐԱԳՐԵՐԸ ԵՎ ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ**
2. **Պարտադիր ծախսերին դասվող միջոցառումներ:**Ծրագրի իրականացման համար հիմք է հանդիսանում «Սահմանամերձ համայնքների սոցիալական աջակցության մասին» օրենքը։ Սույն օրենքի 2-րդ հոդված համաձայն՝ սահմանամերձ համայնքի բնակչության ռեգիստրում հաշվառված և սահմանամերձ համայնքում մշտական բնակություն ունեցող անձանց սպառած բնական գազի, էլեկտրական էներգիայի և ոռոգման ջրի վարձավճարները մասամբ փոխհատուցվում են Հայաստանի Հանրապետության պետական բյուջեի միջոցներից: Օրենքի կիրարկումն ապահովելու նպատակով ընդունվել է ՀՀ կառավարության 18.12.2014թ. 1444-Ն որոշումը, որով սահմանվում է Հայաստանի Հանրապետության սահմանամերձ համայնքներին տրվող սոցիալական աջակցության փոխհատուցման ենթակա ծավալները, փոխհատուցման կարգն ու փոխհատուցում ստացող սահմանամերձ համայնքների ցանկը:
3. **Հայեցողական ծախսերին դասվող միջոցառումներ**: Ծրագիրը չունի հայեցողական ծախսերին դասվող միջոցառումներ:
4. **ՈԼՈՐՏԱՅԻՆ ԾԱԽՍԵՐԻ ԳՆԱՀԱՏԱԿԱՆԸ**

*2026* թվականին սահմանամերձ համայնքներին պետական աջակցության տրամադրման համար բյուջեով կնախատեսվի *1 048 000․0 հազար ՀՀ դրամ։*

*2027* թվականին սահմանամերձ համայնքներին պետական աջակցության տրամադրման համար բյուջեով կնախատեսվի *1 048 000․0 հազար ՀՀ դրամ։*

*2028* թվականին սահմանամերձ համայնքներին պետական աջակցության տրամադրման համար բյուջեով կնախատեսվի *1 048 000․0 հազար ՀՀ դրամ։*